NaiveNeuron/SloPal huggingface dataset:
V. Novotný, poslanec: (2003-03-04):
Ďakujem. Z. Martináková, podpredsedníčka NR SR: Pán poslanec Zubo, faktická poznámka. S. Zubo, poslanec: Vážené kolegyne, vážení kolegovia. Necítim sa a nie som odborníkom v tejto oblasti, a pritom pri premýšľaní možných variantov riešenia problémov v oblasti zdravotníctva som sa nechal viesť odborníkmi, ktorí jednak vystúpili v tomto parlamente a o ktorých v rôznych polemických veciach som sa mohol dozvedieť z masmédií. Napriek tomu však ani pán minister, ani ostatní odborníci vlády ma nepresvedčili o tom, že v predloženom materiáli ide o reformu zdravotníctva. Podľa mňa materiál, ktorý je obsiahnutý a predložený poslancom, je likvidácia zvyškov socialistického zdravotníctva. Z. Martináková, podpredsedníčka NR SR: Pán poslanec, reagujete na vystúpenie predrečníka? S. Zubo, poslanec: Reagujem na pripomienku posledného svojho predrečníka, kde sa s ním stotožňujem, že skutočne nejde o systémové zmeny, ktoré by riešili problémy, ktoré sa za posledných 13 rokov v zdravotníctve nahromadili, ale že tu ide o zbavenie sa určitej skupiny nepotrebných, nežiaducich občanov tejto krajiny, ktorí predstavujú len výdavky pre túto spoločnosť. Upozorňujem na túto skutočnosť, že skutočne v predloženom návrhu nie sú žiadne systémové zmeny, ktoré vedú k šetreniu prostriedkov, ktoré vedú k tomu, aby prostriedky venované zdravotníctvu boli efektívnejšie vynakladané. V tejto podobe teda nemôžem s tým súhlasiť a jednoznačne dávam na zváženie aj ostatným poslancom, či si uvedomujú, čo realizácia týchto navrhovaných opatrení znamená pre zdravotníctvo, ak ešte taký pojem, to, čo zostane po realizácii týchto zmien, bude mať v tejto krajine. Z. Martináková, podpredsedníčka NR SR: V rozprave ďalej vystúpi pán poslanec Madej. Pripraví sa pani poslankyňa Angyalová.
Bugár, Béla, podpredseda NR SR (2018-09-19):
Pán poslanec Dostál.
Baláž, Vladimír, poslanec NR SR (2014-06-25):
Vážený pán predseda, dámy, páni, návrh na uznesenie Národnej rady Slovenskej republiky z 25. júna 2014. V návrhu na zvolenie člena Dozornej rady Úradu pre dohľad nad zdravotnou starostlivosťou Národná rada Slovenskej republiky na návrh vlády Slovenskej republiky A. berie na vedomie podľa § 26 ods. 8 písm. a) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov zánik výkonu funkcie člena Dozornej rady Úradu pre dohľad Róbertovi Illéšovi, B. odporúča Národnej rade Slovenskej republiky podľa § 26 ods. 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov zvoliť Martina Huorku do funkcie člena Dozornej rady Úradu pre dohľad. Prosím, dajte hlasovať.
M. Vášáryová, poslankyňa: (2007-10-16):
Zavádza verejnosť, pretože hovorí o nejakej úhrade, a pritom ide o ďalšiu daň, ktorú budú musieť platiť nielen všetky fyzické osoby, ale aj zamestnávatelia, a to za veľmi nejasných pravidiel, ktoré sú v tomto zákone uvedené. A po tretie. Vzniká proste agentúra, ktorá si bude nakladať s našimi osobnými údajmi. A ja si myslím, že každý zákonodarca, ktorému aspoň trochu záleží na tom, aby sa aj o rok mohol ľuďom pozrieť do očí, musí o tomto debatovať a musíme sa týmto zaoberať. A po štvrté. Tento zákon nerieši naozajstné financovanie verejnoprávnych médií a hlavne nedefinuje, čo vlastne od nich budeme chcieť. Takže hrozí ešte jedna vec, že síce za ideálnych podmienok pre verejnoprávne médiá budeme mať 3,1 mld. Sk naviac, teda na ich platby, ale tieto médiá budú môcť naďalej robiť dlhy, napr. ani toto nie je touto zákonnou normou vyriešené. Takže ešte raz chcem podporiť všetko to, čo povedala pani poslankyňa Biró.
P. Paška, predseda NR SR: (2008-02-12):
Ja len využijem čas, aby som opäť zopakoval to, čo som povedal a čo sa nájde v zázname, že sme na návrh práve vášho predsedu nesúhlasili so skráteným, ale so zaradením bodu najprv a potom sme odsúhlasili zmeny. (Hlasovanie.) Konštatujem, že je prítomných 125 prítomných, za 54, proti 64, zdržalo sa 7. Váš návrh sme neodsúhlasili. Dámy a páni, budeme pokračovať po krátkej... Ešte, pán poslanec Cabaj, nech sa páči.
P. Hrušovský, predseda NR SR: (2004-05-12):
Nech sa páči, pani poslankyňa.
Blaha, Ľuboš, poslanec NR SR (2013-09-18):
Pán kolega, priznám sa teraz, že som nepočúval celý váš príhovor, ale jedna veta, ktorú som zachytil, znela: Uveďte aspoň jednu krajinu, kde vládli aspoň osem rokov socialisti, kde bola potom ekonomická prosperita. To myslíte úplne vážne?! Vo Švédsku vládli od roku 1932 do 1976 v kuse socialisti. A tam nebola ekonomická prosperita? Potom vládli v 80. rokoch, potom vládli v 90. rokoch, vo Švédsku nebola ekonomická prosperita? Alebo Tage Erlander bol pravičiar? Alebo Olof Palme bol pravičiar? Alebo Ingvar Carlsson bol nejaký neoliberál? Alebo čo tým máte na myslí? Kto vládol v Nórsku, keď tam je taká prosperita? DNA je strana, ktorá je pravicová? Nie, sociálni demokrati, socialisti. Kto vládol v Dánsku? Kto vládol v krajinách, ako je Rakúsko? Bruno Kreisky je pravičiar? Pán kolega, vy ste buď mimoriadne popletený, alebo potom už naozaj neviete, čo rozprávate. Socialisti priniesli v mnohých krajinách veľmi výraznú ekonomickú prosperitu, ale priniesli aj to, na čo vy nemáte kapacitu, aj sociálnu spravodlivosť. Ďakujem.
Danko, Andrej, predseda NR SR (2019-04-02):
Ďakujem. Vážené panie poslankyne, vážení páni poslanci, vyhlasujem päťminútovú prestávku a pokračujeme k vládnemu návrhu zákona o pedagogických zamestnancoch, odborných zamestnancoch a o zmene a doplnení niektorých zákonov. (Prestávka.) (Po prestávke.)
Laššáková, Jana, podpredsedníčka NR SR (2012-07-03):
Pán poslanec Viskupič, nech sa páči.
V. Veteška, podpredseda NR SR: (2004-01-23):
Nech sa páči, máte slovo, pán poslanec.
Gyimesi, György, poslanec NR SR (2022-09-27):
Ďakujem za slovo, pán predsedajúci. Nerozumiem ti, pán poslanec Šeliga, mám taký dojem, ako keby tvoj príhovor nebol písaný tvojou hlavou a nebol ani písaný na Slovensku, ale niekde v Bruseli, pretože povedať niečo také, že čakať na európske riešenia, v čase, keď európske riešenia katastrofálne zlyhávajú na celom fronte a vidíš to dennodenne nielen na svojom facebooku, ale stačí sa prejsť po akomkoľvek meste alebo dedine na Slovensku, je hlúposť. My potrebujeme národné riešenia a my potrebujeme ten atómový kufrík nie mať, ale ho aktivovať a pri najhoršom riešení aj znárodniť elektrickú energiu vyrobenú na Slovensku. Pretože my si nemôžme dovoliť to, že špekulanti, ktorí kupujú elektrickú energiu lacno, ju predávajú potom za 400 euro na spotových trhoch. A toto všetko majú zaplatiť naši občania, môže povedať len človek, ktorý buď nemá absolútne žiadne sociálne cítenie, ako máš ty, alebo ten, kto je riadený možno odniekiaľ inokadiaľ a nie vlastnou hlavou. Takže, pán minister, ja vám budem držať palce na to, aby ste mali odvahu presadzovať národné riešenia a nečakať na hlúposti z Európskej únie, pretože ja som ešte nič dobré v tejto kríze z Európskej únii skutočne nevidel. A som veľmi nešťastný, som veľmi nešťastný, že všetko to, čo z Európskej únie sem prichádza, akákoľvek myšlienka, sa tu stretáva s tak veľkým pochopením. Ja by som bol fakt veľmi rád, ak by sme sa vydali vlastnou suverénnou cestou na ochranu vlastných občanov Slovenskej republiky. Ďakujem pekne.
Paška Pavol, predseda NR SR (2013-03-19):
Dobre. Ďalej, pán spravodajca.
Hrušovský, Pavol, podpredseda NR SR (2010-08-10):
Pán poslanec Ondruš.
Galis, Dušan, poslanec NR SR (2010-12-10):
Tým sme odhlasovali všetky návrhy, ktoré odzneli v rozprave. Pán predsedajúci, mám splnomocnenie gestorského výboru navrhnúť skrátenie lehoty na postup do tretieho čítania ihneď. Dajte, prosím, hlasovať o tomto návrhu.
Hrušovský, Pavol, podpredseda NR SR (2010-10-21):
Hlasujeme, páni poslanci. (Hlasovanie.) 144 prítomných, 16 za, 77 proti, 50 sa zdržalo, 1 nehlasoval. Návrh sme neschválili.
J. Počiatek, minister financií SR: (2009-10-21):
Predkladaný zákon reaguje na prijatie nariadenia Komisie 1179/2008, ktoré nahrádza smernicu Komisie 2002/94/ES a ktorým sa ustanovujú podrobné pravidlá vykonávania určitých ustanovení smernice Rady 2008/55/ES o vzájomnej pomoci pri vymáhaní pohľadávok. Návrh zákona obsahuje spresnenia v zákone o správe daní a poplatkov, v Colnom zákone a v Exekučnom poriadku, ktoré bolo potrebné vykonať v záujme zabezpečenia efektívneho poskytovania a prijímania medzinárodnej pomoci. Ďalej sa navrhuje rozšíriť rozsah úpravy zákona o pohľadávky, ktoré sú v pôsobnosti Ministerstva pôdohospodárstva Slovenskej republiky. Ďakujem za slovo, skončil som.
B. Bugár, podpredseda NR SR: (2004-11-30):
Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach (tlač 950). Pán minister, nech sa páči. (Rokovanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov , tlač 950.)
Figeľ, Ján, podpredseda NR SR (2014-12-09):
Nech sa páči, Štefan Kuffa.
Bugár, Béla, podpredseda NR SR (2019-09-13):
Pán poslanec Senko.
Jurinová, Erika, podpredsedníčka NR SR (2012-11-29):
Pán poslanec Duchoň.
M. Číž, podpredseda NR SR: (2010-03-10):
Slovo má pán poslanec Horváth.
Grendel, Gábor, podpredseda NR SR (2020-06-10):
Pán poslanec Šefčík.
Cmorej, Peter, poslanec NR SR (2022-05-10):
Ďakujem pekne za slovo. Pán predsedajúci, nakoľko v rozprave podal pán poslanec Richter návrh vrátiť návrh zákona navrhovateľovi na dopracovanie, dajte, prosím, najskôr hlasovať o tomto návrhu.
J. Vaľová, poslankyňa: (2009-03-11):
Ja som za. Pomôžme občanom, ale očakávala som od vás ako od bývalého ministra, že budete racionálne tieto veci riešiť, nie populisticky porozprávate, čo všetko by bolo dobré, a že teda jasne poviete, že zrušme súbehy predčasného dôchodku s prácou. Pretože ja chodím tiež po Slovensku a títo ľudia nemajú, mladí, prácu a my vyplácame vzájomne súbeh predčasného dôchodku a súbeh práce. Kto má nárok na predčasný dôchodok, nech nejde pracovať, a ten, čo nejde pracovať, nech má dôchodok. Dotýka sa to práve vysokých funkcionárov, ktorí pôsobia vo svojej funkcii a pred tým si vyplácajú a pred tým sa dajú na predčasný dôchodok. Chcela by som povedať, že my sme tento návrh už predložili do parlamentu na začiatku, ale vy ste ho nepodporili. Vy ste ho nepodporili a nechávate tunelovať Sociálnu poisťovňu naďalej vašimi návrhmi a ešte idete rozprávať o tom, ako vy ste sociálni, aký ste nám tu koláč nechali a z čoho máme my rozdávať. A vy tu rozdávate a myslíte si, že ako vy ste nám našetrili. No vy ste nám sekery narobili, nie ste našetrili!
M. Číž, podpredseda NR SR: (2007-09-12):
Takže, vážené kolegyne, kolegovia, pokračujeme ďalej v rozprave. Teraz vystúpi pán poslanec Rudolf Bauer, pripraví sa pani poslankyňa Sabolová. Pán poslanec, máte slovo.
Laššáková, Jana, podpredsedníčka NR SR (2013-06-17):
Pán poslanec Duchoň, nech sa páči.
Grendel, Gábor, podpredseda NR SR (2022-10-20):
Pán poslanec má doplňujúcu otázku. Nech sa páči.
Laššáková, Jana, podpredsedníčka NR SR (2015-03-13):
Dobre, evidentne nie sme uznášaniaschopní, tak o vašom návrhu, aj keď si myslím, že o ňom nemôžeme dať hlasovať, lebo procedurálny návrh je presne stanovený v rokovacom poriadku, ale zaznel. Pán predseda, keď bude dávať hlasovať, tak sa s tým vysporiada. Pán minister je tu, pán spravodajca, nech sa páči. Ďalším v poradí z ústne prihlásených rečníkov do rozpravy je pán poslanec Alojz Hlina. Nech sa páči, máte slovo a pripraví sa pán poslanec Július Brocka. (Pokračovanie rozpravy o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1424.)
Mihál, Jozef, poslanec NR SR (2016-05-20):
Využívam právo navrhovateľa.
Hlina, Alojz, poslanec NR SR (2014-05-27):
(Nasledujúci text hovorený súbežne s predsedajúcim.) Je dosť možné, že bude...
A. Belousovová, podpredsedníčka NR SR: (2007-03-29):
S reakciou na vystúpenie pána poslanca Rafaja sa s faktickou poznámkou neprihlásil nikto. Končím možnosť prihlásiť sa s faktickou poznámkou. A pýtam sa teraz, či sa chce niekto do rozpravy prihlásiť ústne. Ústne sa do rozpravy prihlásila pani poslankyňa Biró, pán poslanec Lipšic. Končím možnosť prihlásiť sa do rozpravy ústne. A ako prvá vystúpi pani poslankyňa Biró. Nech sa páči, pani poslankyňa, máte slovo.
Číž, Miroslav, podpredseda NR SR (2015-01-28):
Skončili ste, pán poslanec? Nie?
Zmajkovičová, Renáta, podpredsedníčka NR SR (2013-06-21):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Kondrót.
Shahzad, Silvia, poslankyňa NR SR (2017-04-07):
Ďakujem, pán predsedajúci. V rozprave vystúpilo päť poslancov. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2015-10-21):
Pán poslanec Osuský.
Senko, Ján, poslanec NR SR (2014-12-12):
Ďakujem za slovo. Pán poslanec, dnes tu pán minister Počiatek citoval z listu, ktorý napísal pán vtedajší podpredseda vlády, minister dopravy pán Figeľ, a z toho listu vyplynulo, že je ochotný napriamo podpísať zmluvu so spoločnosťou Fleetpay. Neviem, či ste o tom liste boli oboznámený, vyzerá to tak, že asi nie, že ani pán predkladateľ, ale z toho úplne jasne vyplýva, že ste nechceli alebo vtedajší pán minister nechcel robiť verejnú súťaž. Takže mohli by ste mi na túto záležitosť odpovedať, aj odpovedať na to, či ste poznali obsah tohto listu? A potom ešte druhá záležitosť, hovoríte často o odborníkoch, ktorí vám povedali, že je to predražené, ale konkrétne mená nespomínate, neviem, či máte aj nejakú analýzu. Na základe tohto to vyzerá tak, že sú tu nejakí odborníci, aj nie sú nejakí odborníci, ktorí vám niečo povedali, možno aj nepovedali, nechcete o nich hovoriť, takže fakt neviem, či si to vymýšľate, alebo naozaj máte nejaké dôkazy o tom, že takáto analýza bola urobená. Mohli by ste nám ju tu bližšie predstaviť?
Drdul, Dominik, poslanec NR SR (2021-09-16):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 32 dní od jeho prerokovania v prvom čítaní.
Laurenčík, Milan, podpredseda NR SR (2020-09-22):
Ďakujem. Pán poslanec, nech sa páči, zaujmite miesto pre spravodajcu. Otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa niekto hlási do rozpravy ústne. Konštatujem, že nie. Vyhlasujem teda všeobecnú rozpravu za skončenú. Predpokladám, že pán navrhovateľ ani pán spravodajca k neexistujúcej rozprave nezaujmú stanovisko, a preto prerušujem rokovanie o tomto bode programu. Teraz nasleduje prvé čítanie o návrhu poslancov Jany Žitňanskej a Tomáša Lehotského na vydanie zákona, ktorým sa mení zákon č. 162/2014 Z. z. o verejných zbierkach a o zmene a doplnení niektorých zákonov. Návrh zákona má tlač 220. Návrh na jeho pridelenie na prerokovanie výborom je v rozhodnutí č. 210. Dávam slovo pani poslankyni Jany Žitňanskej, aby návrh zákona uviedla. Nech sa páči, pani poslankyňa. (Reakcia z pléna.) Mám informáciu, že pán poslanec Lehotský ako spolupredkladateľ uvedie zákon, nech sa páči. (Rokovanie o návrhu poslancov Národnej rady Slovenskej republiky Jany Žitňanskej a Tomáša Lehotského na vydanie zákona, ktorým sa mení zákon č. 162/2014 Z. z. o verejných zbierkach a o zmene a doplnení niektorých zákonov , tlač 220.)
Grendel, Gábor, podpredseda NR SR (2021-04-30):
Pani poslankyňa Majorová Garstková.
Jarjabek, Dušan, poslanec NR SR (2015-05-28):
Ďakujem za slovo, pani predsedajúca. Pán poslanec Dzurinda, pri všetkej úcte, trošku ste to otočili. Ten problém nie je v tom, ako vy hovoríte, že či ste privatizovali pod cenu, alebo nie pod cenu, som rád, že ma teraz počúvate aj s pánom Hrušovským, ten problém je v tom, že ste vôbec privatizovali. To je to najkľúčovejšie a o tom tuná bola, o tom tuná bola debata. Mňa skôr zaujíma, z tej pozície súčasného vášho videnia, či by ste to, čo ste spravili, urobili teraz. A s plným vedomím a s tými informáciami, ktoré máte teraz. To je jedna vec. Hovorili ste tu o príbehu o Gabčíkove. Ja ten príbeh poznám trošku inak. Ja ten príbeh poznám z rozprávania pána Bindera. Opäť môžem len povedať, že tá pamäť je naozaj krátka, a tá politická je ešte kratšia ako tá normálna, preto, lebo to, samozrejme, tým politikom, ktorí si radi nepamätajú to negatívne, vyhovuje. A potom ďalšia vec, hovoríte o privatizácii stále. Vy ste predsa chceli sprivatizovať aj Slovenské národné divadlo. Opäť to je iný príbeh, opäť je to príbeh o privatizácii. Opäť je to príbeh, ktorému ste vy vtedy, vy vtedy, vy ste stáli na čele tejto privatizácie, ale náhodou sa stalo, že už tie dohody o dohodách, ktoré vtedy urobil pán Rusko, sa nerealizovali, a že to Slovenské národné divadlo tuná dnes je. Ale vy ste boli pri tom, keď ste na tej vláde niekoľkokrát jednali o privatizácii novostavby Slovenského národného divadla. Ucukli ste v poslednej chvíli, chvalabohu. Dnes do toho Národného divadla chodíte rád a ja som veľmi rád a predpokladám aj vy, že sa neprivatizovalo. Tak takto je to nejako aj s tými elektrárňami, viete.
Glváč, Martin, podpredseda NR SR (2016-09-06):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja páni poslanci, ukončujem možnosť sa prihlásiť do rozpravy. Nech sa páči, pán poslanec Beblavý. A pripraví sa pán poslanec Rajtár.
Gál, Gábor, poslanec NR SR (2014-03-20):
Ďakujem.
Á. Biró, poslankyňa: (2008-10-28):
Pani kolegyňa Damborská, ste spomínali Európsku chartu regionálnych jazykov a správy, ktoré podávala Slovenská republika v súvislosti s implementáciou tejto charty. Tak si spomeňte aj na to, že v tejto správe bolo napísané, že zákon o štátnom jazyku neupravuje jazyk národnostných menšín. A nakoľko ide o zákon lex specialis, tak sa má uplatňovať v prípade používania jazykov národnostných menšín, dokonca títo komisári odporúčali to, aby ten prah, ktorý ste spomínali, bol znížený. Pán Vestenický, Felvidék. Ja vám poviem, každý národ má svoje vžité názvy. Tak ako je Felvidék v maďarčine a oznamuje jedno územie, tak oznamuje v slovenčine jedno územie a je jedno územie Dolniaky alebo Dolná zem.
Pellegrini, Peter, podpredseda NR SR (2020-06-05):
Ďakujem pekne, pán minister. Dávam teraz slovo členovi výboru pre hospodárske záležitosti pánovi poslancovi Radovanovi Kazdovi, aby informoval Národnú radu o výsledku prerokovania tohto návrhu vlády vo výbore. Ešte raz pripomínam kolegyniam a kolegom, že akonáhle prerokujeme všetky návrhy na skrátené legislatívne konanie bez ohľadu na čas, budeme o všetkých hlasovať naraz po skončení prerokovania posledného skráteného legislatívneho. Nech sa páči, pán spravodajca.
P. Hrušovský, predseda NR SR: (2005-03-15):
Nech sa páči, pán poslanec Heriban. J. Heriban, poslanec: Vážené kolegyne, vážení kolegovia, dovoľte mi, aby som odôvodnil návrh zákona, ktorým sa mení a dopĺňa Občiansky zákonník a ktorým sa dopĺňa zákon o notároch a notárskej činnosti, ktorý predkladáme spolu s kolegom Jirkom Malchárkom. Na Slovensku sa momentálne každý rok rozvádza 40 percent manželstiev. Tento stav je všeobecne známy a všetci, ktorí majú skúsenosť s rozvodom, vedia, aký frustrujúci je tento zážitok pre tých, ktorí sa rozvádzajú, ale hlavne aký frustrujúci zážitok je tento proces pre deti. Aj keď veľmi veľa manželstiev sa rozpadá na Slovensku, tak na Slovensku nie je možné upraviť svoj majetkový vzťah pred manželstvom. Napriek tomu, že aj advokáti, aj sudcovia, aj psychológovia, ktorí sa tejto problematike venujú, tvrdia, že by mali partneri, ktorí chcú uzavrieť manželstvo a ktorí chcú uzavrieť manželskú alebo predmanželskú zmluvu, aby si mohli upraviť svoj vzťah počas manželstva a potom v prípade rozvodu, tak takýto právny inštitút na Slovensku neexistuje a partneri a snúbenci si nemôžu pred manželstvom upraviť svoje majetkové vzťahy. Tento právny inštitút je v Európe úplne štandardný a väčšina európskych štátov umožňuje partnerom upraviť si ešte pred uzavretím manželstva svoje majetkové vzťahy. Rovnako takto si môžu upraviť svoje vzťahy aj v Amerike, v Austrálii a v iných krajinách sveta. Aká je teda situácia na Slovensku. Na Slovensku, ak partneri vstúpia do manželstva, tak vzniká bezpodielové spoluvlastníctvo manželov a toto bezpodielové spoluvlastníctvo manželov sa môže počas manželstva zmeniť a partneri si môžu dohodou rozšíriť alebo zúžiť bezpodielové spoluvlastníctvo manželov. Rovnako v prípade, že jeden z partnerov podniká, tak partner, ktorý nepodniká, môže požiadať súd, aby BSM sa zrušilo alebo určitým spôsobom sa zmenilo. Tento náš návrh zákona by zásadne zmenil situáciu pred manželstvom a umožnil by partnerom, ktorí vstupujú do manželstva, aby si mohli svoje vzťahy takouto zmluvou upraviť. Vážení poslanci, vážené poslankyne, chcem vás požiadať, aby sme posunuli tento návrh zákona do druhého čítania, ak budete mať potrebu zmeniť niektoré paragrafy, rozšíriť, upresniť znenie tohto zákona, aby sme mohli v druhom čítaní vaše návrhy  realizovať a chcel by som v mene tých, ktorí pociťujú potrebu takýmto spôsobom upraviť si vzťahy. V mene detí, ktoré najviac trpia rozvodom, aby sme dokázali a umožnili tým, ktorí si chcú pred manželstvom upraviť svoje majetkové vzťahy, aby mohli takéto zmluvy uzavrieť. Aby sme  umožnili ľuďom použiť tento právny inštitút, ktorý je úplne samozrejmý a štandardný skoro v celej Európe. Ďakujem.
Sulík, Richard, podpredseda vlády a minister hospodárstva SR (2022-05-19):
No dôchodky sú nízke. Prečo sa nezvýšili už dávno o infláciu, o ktorej vieme, že je, tak prosím vás, to sa spýtajte pána ministra financií. Teraz ale k tej vašej otázke s tým ÚRSO-m. Je to tak, že ÚRSO tu má pomerne zviazané ruky. Je nejaké referenčné obdobie, pri plyne je to posledných dvanásť mesiacov a je nejaká trhová cena na, na, na burze, ktorá je tiež presne stanovená, že ktorá cena, z toho sa vyráta priemer a to je na budúci rok potom cena plynu. ÚRSO tam nemá nejaké veľké možnosti. Neviem vám teraz povedať, aká to cena bude, lebo to referenčné obdobie ešte neskončilo. Ono sa to vyráta a zverejní. Ale viem vám povedať za SPP, preto, lebo to je podnik, ktorý je stopercentne vlastnený štátom, a kde tí terajší manažéri dokázali to, že po šiestich rokoch, čo to robilo ročne 80, približne 80 miliónovú stratu, tak teraz sú v zisku a viem, že oni už nakupujú a pristupujú k tomu aj vo veľkom rozsahu, a to, čo stanovuje ÚRSO, to je maximum. Ale je dovolené ísť pod tú cenu? A tie nárasty v percentách, čo som hovoril, tak to sa bude týkať SPP. Je to veľmi predbežné a orientačné, lebo aj SPP nemá ukončené ešte všetky nákupy. Môžeme k druhej otázke.
Hudacký, Ján, poslanec NR SR (2012-10-23):
Stlačil som. Áno, ďakujem. Ak dovolíte, veľmi stručne na tie pripomienky v rámci faktických pripomienok. Ja nie som proti žiadnym rezervám. Je dobre, ak si vláda vytvára určité rezervy, a nie z druhého piliera, pretože vlastne tam tečú tie, alebo je tam pripravovaná táto rezerva, aby vláda vedela vygenerovať rezervu v podstate z ďalších škrtov na strane výdajov, nebol by som proti tomu. V konečnom dôsledku si musíte uvedomiť, že my by sme mali rozhodovať o účelovosti takej veľkej cifry, ako je pol miliardy eur, na čo ich vláda dá. Vláda v podstate bude môcť nekontrolovateľným spôsobom tieto peniaze prerozdeliť ďalej. Čo sa týka výtky prepúšťania ľudí na železniciach. Už za vašej vlády prakticky títo ľudia na železniciach nemali čo robiť. Oni prakticky piatky už nechodili do roboty. Vy ak chcete, aby úroda na strome bola čo najlepšia, tak musíte orezať niektoré konáre, ktoré neprinášajú ovocie. Jednoducho, my sme sa snažili zachrániť železnice, my sme sa nesnažili ich rozbiť. Takže toto je odpoveď na vašu druhú otázku. Pán Blaha, mňa nezaujímajú v konečnom dôsledku sadzby, respektíve potom tie ďalšie činitele, ktoré ovplyvňujú celkový výsledok pôsobenia daní a odvodov. V tomto prípade my máme nastavenú rovnú daň. Jednoducho ona je skutočne progresívna. Mňa zaujíma to, či tá fyzická osoba s nízkym príjmom, či v konečnom dôsledku odvedie daň, alebo neodvedie. Rovná daň je nastavená tak, že momentálne títo ľudia neplatia nič. Veľké firmy platia relatívne vysoko vzhľadom na percentuálnu progresivitu. (Prerušenie vystúpenia časomerom.)
Zelník, Štefan, poslanec NR SR (2018-06-13):
Môžem?
P. Hrušovský, podpredseda NR SR: (2001-11-29):
(Hlasovanie.) Prítomných je 109 poslancov, za 108, nehlasoval 1. Konštatujem, že Národná rada prijala tento bod zo spoločnej správy. Pán poslanec.
Hort, Milan, podpredseda NR SR (2011-11-30):
Ďakujem. Faktické poznámky na vaše vystúpenie neevidujem. A preto má slovo posledný prihlásený do rozpravy, pán poslanec Jozef Viskupič. Nech sa páči.
Laššáková Jana, podpredsedníčka NR SR (2013-02-14):
Je to k čomu?
V. Novotný, poslanec: (2007-09-04):
Jedným je skutočnosť prekrúcania. Pán poslanec Kukan vystúpi s dôkazmi, ktoré si na základe zákona vyžiadal z ministerstva zahraničných vecí, má ich v rukách, núka vám ich na prečítanie, lebo niekto si potrebuje viackrát prečítať materiál, z jedného počutia nestihne zachytiť podstatu, teda núka vám to na prečítanie, ale vy zjavne tvrdíte, že on ten materiál vlastne nemá a nemôže mať a on z neho nemôže citovať a nemôže v ňom stáť pravda. Toto je, toto je neuveriteľné! Proste v priamej konfrontácii s materiálom, ktorý vám niekto podáva, tvrdíte, že ten materiál neobsahuje pravdu a on ho nemôže mať. Čiže vy popierate aj to, čo vidíte a počujete. Druhá skutočnosť je, že v rozprave, vždy keď niekto z opozície poukáže na niektorú chybu a argumentuje, neodpovedáte protiargumentmi, ale tým, že poukazujete na chyby druhých. Ale tým sa ešte chyba niekoho nezmýva ani neumenšuje, keď budete poukazovať na chyby druhých. To som povedal aj v rozprave pri odvolávaní pána ministra Jahnátka, že keď niekto spôsobí dopravnú nehodu, tak očakáva sa od neho ľútosť. Argument, že aj druhí už spôsobili dopravnú nehodu, neumenšuje jeho vinu, ktorú spôsobil. A do tretice, som trošku prekvapený tou vehemenciou vášho vystupovania, pani poslankyňa Vaľová, keby ste viacej dávali pozor a nezamieňali si príčinu s dôsledkami, možno by vaše vystupovanie bolo vnímané vážnejšie. Ďakujem pekne.
Smolíková, Eva, poslankyňa NR SR (2019-05-21):
Áno, ďakujem pekne. Vážené kolegyne, kolegovia, pán poslanec Žarnay, ja si vás veľmi vážim, pretože naozaj z vás cítiť to, že ste učiteľ telom a dušou a stále ste ním aj zostali napriek tomu, že ste tu takisto dlho, ako som tu ja. Cítim z vás stále tú zanietenosť a to mi je veľmi sympatické. Je mi sympatické to, že dokážete zhodnotiť tú prácu každého jedného učiteľa tam vonku, ktorú si ja takisto nesmierne vážim. Viete, len teraz, keď sme prišli do vlády, Slovenská národná strana, od 2016. po koniec v 2020. budú mať celoplošne učitelia navýšené 33 percent. Tridsaťtri percent. To sme tu za roky, za posledné roky nemali. Ďalej sa pokračuje nie v kreditových príplatkoch, ale budeme pokračovať v príplatkoch za profesijný rast, kde sa budú môcť vzdelávať a kde budú môcť pracovať a ďalej získavať tieto možné príplatky. Je mi len veľmi čudné, že na jednej strane dokážeme ohodnotiť všetko to, čo učiteľ urobí, robí. Na druhej strane, keď strana, ktorá má rezort ministerstva, sa snaží urobiť všetko pre to, aby naozaj zlepšila život učiteľov a hlavne teraz tých mladých, pretože tento zákon, no nech mi je odpustené, my sme teraz mysleli práve na tých začínajúcich. Tým chceme zlepšiť tú kvalitu života, aby to naozaj mali v tých tarifách. A im sa tie príplatky za profesijný rast vôbec nebudú skracovať, pretože sa budú narátavať už s tým 9,5-percentným, čiže prídeme tam k rovnakému číslu. To je jedna vec, ktorú chcem povedať. A druhá vec, znevažovať každý jeden krok, že je to nedôstojné. No ja si nemyslím, ja si nemyslím, a som tiež učiteľ, si nemyslím, že toto by malo byť niečím nedôstojným. Ak sa nepodarí, ja by som bola najradšej, keby sa podarilo oveľa iné, teda vyššie percento navýšenia tých platov a celoplošne, lebo aj ja patrím do skupiny tých starších, ktorí teraz sú nahnevaní, lebo na nás nemyslíte. Ale čoby nie, myslíme, oni majú možnosť ďalej si ešte tieto veci riešiť formou tých príplatkov za profesijný rast. A to, čo bude ďalej, to, čo bude ďalej, tak to už je otázka ďalších mesiacov, že sa ten zákon podal, návrh zákona podal, vrátil. Mňa to osobne neskutočne mrzí, nie je to dôstojné, v tom máš pravdu, Braňo. Ani mne sa to nepáčilo, ale bohužiaľ. Ale ja som veľmi rada, ja som veľmi rada, že sme dokázali presvedčiť pána predsedu Danka, že nám, že dokázali sme to vrátiť sem a že aspoň toľko, aspoň toľko tí začínajúci učitelia od 1. septembra navýšené mať budú. A viete, ešte jednu vec poviem a to poviem ja za všetkých učiteľov, pretože nikto ešte nepovedal verejne, že ďakujem. Ďakujem. Pretože to bola otázka koaličných dohôd na začiatku vládnutia a tá vďaka by mala patriť práve Andrejovi Dankovi. Takže ja mu za všetkých učiteľov naozaj poďakujem. Ďakujem pekne.
Hrnčiar, Andrej, podpredseda NR SR (2016-09-22):
Ďakujem. Pán poslanec, ak chcete doplňujúcu otázku položiť, tak sa prihláste faktickou poznámkou.
Horváth, Zoltán, poslanec NR SR (2010-10-14):
Ďakujem za slovo. Konštatujem, že v rozprave vystúpili štyria poslanci a bol podaný jeden procedurálny návrh – nepokračovať v rokovaní o tomto návrhu zákona. Takže poprosím, pán predseda, dajte hlasovať o tomto procedurálnom návrhu.
J. Počiatek, minister financií SR: (2009-04-24):
Zmluva bola schválená vládou Slovenskej republiky 22. októbra 2008 uznesením č. 763 a podpísaná pri príležitosti oficiálnej návštevy predsedu vlády Slovenskej republiky vo Vietname 27. októbra 2008. Zmluva nevyžaduje zmeny v Právnom poriadku Slovenskej republiky a netýka sa záväzkov vyplývajúcich z iných medzinárodných zmlúv, ktorými je Slovenská republika viazaná. Uzavretie zmluvy nebude mať negatívny dopad na štátny rozpočet ani na verejné financie. Rozvojom slovensko-vietnamských hospodárskych vzťahov na základe tejto zmluvy sa predpokladá pozitívny vplyv na podnikateľské prostredie a tiež aj na tvorbu pracovných miest. Zmluva neukladá žiadne nové daňové povinnosti, ktoré by presahovali rámec vymedzený vnútroštátnymi predpismi Slovenskej republiky. Predkladaná zmluva je podľa svojho obsahu medzinárodnou hospodárskou zmluvou všeobecnej povahy čl. 7. ods. 4 Ústavy Slovenskej republiky, ktorá má charakter prezidentskej zmluvy. Ďakujem za pozornosť, skončil som.
Číž, Miroslav, podpredseda NR SR (2015-03-12):
Ďakujem, pán minister. Pán spravodajca nechce zaujať. Takže dovoľte, aby som prerušil rokovanie o tomto bode programu. Ďakujem, pán spravodajca. Pán minister ešte zostane. V rokovaní budeme pokračovať prvým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 154/1994 Z. z. o matrikách v znení neskorších predpisov a ktorým sa menia a dopĺňajú niektoré zákony , parlamentná tlač č. 1425, návrh na pridelenie v tlači 1443. Nech sa páči, pán minister, a uveďte tento návrh vládneho zákona.
Laurenčík, Milan, podpredseda NR SR (2020-05-14):
Nech sa páči, máte päť minút na odpoveď.
Matovič, Igor, poslanec NR SR (2010-10-13):
Pán poslanec Kaník, vyjadrili ste názor, že považujete zásluhovosť v dôchodkoch za správnu. A ja osobne si myslím, že správny alebo spravodlivý dôchodkový systém by bol taký, ktorý by stál na takých dvoch nohách, a to na 1. pilieri, ktorý by bol čisto solidárny, a na 2. pilieri, ktorý by bol zásluhový. Takúto zmenu vo valorizácii dôchodkov považujem v podstate za také v podstate približovanie sa k solidárnosti 1. piliera. Takže z môjho pohľadu ja túto zmenu vo valorizácii, všetkým rovnakú sumu, vítam. Zároveň som veľmi rád, že vlastne je to návrh, ktorý sme mali my v programe hnutia Obyčajní ľudia a ktorý nám vlastne koalícia odmietla zaradiť do vládneho programu.
Bagačka, Michal, poslanec NR SR (2018-02-09):
Ďakujem za slovo. Ja sa chcem poďakovať pánovi predsedovi Národnej rady za naozaj také pokojné a otvorené vystúpenie. Časť toho obsahu, čo som chcel povedať aj ja, povedal pred chvíľou môj kolega Rado Baláž. Ale dotkol by som sa jednej veci, kde ste sa v podstate obidvaja zhodli, aj pán Krajniak, aj pán predseda Národnej rady, že teda vojsko a vojsko by malo dostať keď už, tak čo najlepšie veci, najkvalitnejšie veci, aby sme naozaj, keď už, tak mali s čím operovať a poprípade, pokiaľ je potrebné, aj brániť našu republiku. A tým pádom chcem ešte upozorniť na jedno vyjadrenie pána predsedu, kde povedal teda že mnohí z nás, väčšina z nás nie sú odborníci v tejto oblasti, a preto ponúka, ja to považujem za férovú ponuku, aby pokiaľ s pánom ministrom chcú debatovať niektorí jednotlivci, ktorí majú pocit alebo sú určení, že toto sú odborníci na túto tému, pán minister, ako povedal pán predseda, sa týmto rozhovorom nebráni. Tak čo, čo viac iné môžme chcieť? Tak nech si to vydebatujú ľudia na úrovni takej. Pokiaľ pán Krajniak má nejaké údaje, sadnite si, porovnajte si a povedzte si. Tu som povedal, aha, toto je zlé, toto je dobré. A vtedy vyjde niečo férové a vtedy vyjde niečo, čo v podstate obidvaja obhajujete. Ďakujem.
Glváč, Martin, podpredseda NR SR (2018-11-28):
Ďakujem. S faktickými poznámkami jeden poslanec. Končím možnosť prihlásiť sa. Poslanec Suchánek.
Zelník, Štefan, poslanec NR SR (2018-06-19):
Ďakujem pekne za slovo. Prosím poslancov výboru pre zdravotníctvo... (Prerušenie vystúpenia predsedajúcim.)
Laššáková, Jana, podpredsedníčka NR SR (2013-06-25):
Pán poslanec Galko, nech sa páči.
Grendel, Gábor, podpredseda NR SR (2022-05-24):
Otváram rozpravu, do ktorej som dostal šesť písomných prihlášok, za poslanecké kluby od pána poslanca Roberta Fica za klub SMER a od pána poslanca Mariána Viskupiča za klub SaS. Po nich vystúpia páni poslanci Radovan Kazda, Erik Tomáš, Martin Beluský a Milan Mazurek. Ako prvý však vystúpi v rozprave pán spravodajca. Nech sa páči.
Schlosár, Rastislav, poslanec NR SR (2019-09-25):
Pán Poliačik, ja keď som vás tak počúval, tak vy ste v podstate ešte horší ako tí klasickí liberáli, tí klasickí stúpenci legálnosti interrupcií, lebo tí aspoň veria, že, že ten ľudský život vzniká až niekedy po tom 12. týždni, a teda sú presvedčení, že keď žena ide na potrat do toho 12. týždňa, tak že v podstate neurobila nič zlé, lebo aj tak sa zbavila len niečoho, čo nie je človek. Ale vy ste začali svoje vystúpenie tým, že veríte, že ľudský život vzniká od počatia. Čiže vy ste si vedomý dobre toho, že človek je tu aj pred tým 12. týždňom, ale na druhej strane ste potom dodali, že súčasne rešpektujete právo ženy rozhodnúť sa o tom, či si tento ľudský život, alebo teda tohto človeka nechá, alebo si ho nechá, alebo ho nechá zavraždiť. Čiže vlastne vy čo ste tu predviedli dneska, to bolo vedomé, vedomé schvaľovanie vraždy, preto moja otázka k vám. To je, od toho máme považovať nejakú oficiálnu politiku Progresívneho Slovenska, ktorého ste členom? To naozaj vy a vaša strana vedome schvaľuje vraždy?
Vaľová, Jana, poslankyňa NR SR (2013-10-16):
Hlasujeme o námietke.
Bugár, Béla, podpredseda NR SR (2016-04-28):
Ďakujem pekne, prezentujme sa a hlasujme o tomto návrhu a ďakujem, že ste boli hlasnejšia, lebo nepočuť to vôbec. (Hlasovanie.) Prítomných 143 poslancov, za 52, proti 56, zdržalo sa 34 poslancov, nehlasoval 1. Konštatujem, že návrh nebol schválený. Teraz prosím spoločného spravodajcu z výboru pre verejnú správu a regionálny rozvoj poslanca Dušana Bublavého, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy (tlač 48). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 48.)
P. Hrušovský, predseda NR SR: (2004-06-24):
Teraz poprosím pána poslanca Kaníka, aby odpovedal na otázku pani poslankyne Antošovej, ktorá sa vás pýta: „Z akých štatistík vychádza pri svojich rozhodnutiach rezort, ktorý riadite, keď sú v rozpore s údajmi Štatistického úradu SR?“
Číž, Miroslav, podpredseda NR SR (2015-10-30):
Pán poslanec Raši.
Kuffa, Štefan, poslanec NR SR (2012-06-29):
Ďakujem za slovo. Vážená predsedajúca, kolegovia, nemyslel som si, že bude taká ostrá diskusia pri tomto bode programu o referende. Ale z toho, čo som si tak doposiaľ vypočul, tiež by som si dovolil odprezentovať svoj názor. Ja napríklad sa nebojím to kvórum na účasti referenda znížiť. Ja by som sa nebavil tuná ani o percentách, jak kolegovia to tu spomínali, či 40, 25 % alebo koľko. Spokojne by som dal tú nulu. Myslím si, že naozaj tá psychológia človeka funguje trochu inak. Ak by bolo kvórum celkom znížené, človek uvažuje práve tak kontroverzne, ako to tu bolo kolegom Matovičom spomenuté, že jeden človek a rozhodne v tejto krajine. No tak ja budem ten druhý, aby ma on neprehlasoval. A pridá sa tretí a ďalší a myslím si, že tá účasť na tých referendách by bola výrazne, výrazne vyššia. Bola by nad 50 %. Tým, že by sa práve to kvórum znížilo. Keď som si tu vypočul aj tie protichodné názory, tak zas na druhej strane je tu riziko v tom, a o tom by som bol ochotný sa napríklad baviť, čo nemôže byť predmetom referenda. Ústava teraz štyri, tuším štyri sú to veci, ktoré vymedzuje. Ale jedna z nich by mohla byť. Aj trebárs mohli by sme sa baviť, čo ešte by tam mohlo byť. Ale to sú napríklad aj tie predčasné voľby, aby to sme nemali tuná referendum každú chvíľu, a nepáči sa mi ktosi ako v politike, zoženiem si tých 350-tisíc podpisov a aby bolo to referendum. Takže o tejto otázke by som sa dokázal baviť. Ale čo sa týka percent, spokojne to môže byť na nule. Ďakujem pekne.
Stohlová, Tamara, poslankyňa NR SR (2024-01-24):
Ja zopakujem, napriek tomu, aj čo si tu pán minister vnútra odfotí, a bude hovoriť, ako to tu vyzerá alebo nevyzerá, ľudia to vidia sami. Ľudia to vedia, práve preto chodia na protesty, chodia na námestia a ja som presvedčená, že aj to je dôvod, aj ministrove fotografie kávičiek na sociálnych sieťach, keď by sa mal venovať úplne iným veciam. Aj to je jeden z dôvodov, prečo aj zajtra prídu opäť. Má to obrovský zmysel. A ja... my všetci to sme pripravení ťahať tak dlho, ako bude potrebné, kým hádam sa dostane na tie sociálne siete aj niečo dôležitejšie ako ministrova kávička. (Potlesk.)
Spišiak, Jaroslav, poslanec NR SR (2023-12-18):
Ďakujem za, ďakujem za slovo. Tomáš Valášek veľmi podrobne, celkom vecne nám tu vysvetlil, ako je regulovaný svetový biznis so zbrojárskou špeciálnou technikou alebo aj s výrobkami dvojakého využitia. Čiže ako vidíme, celý svet sa snaží regulovať obchodovanie s týmto materiálom, a to preto, aby zamedzil vyzbrojovanie teroristov, vyzbrojovanie v rôznych embargovaných krajinách, kde prebiehajú rôzne vojny. Napriek tomu vidíme, po celom svete existujú rôzne vojny, boje, teroristi, rôzni pučisti majú zbrane od ľahkých až po tanky. Ako je to potom možné, keď je to tak svetovo regulované? No je to tak možné, že svetový organizovaný zločin, teda prioritu v tejto, v tomto segmente má práve ruskojazyčný organizovaný zločin, poskytujú tieto zbrane, tieto systémy využívajú, obchádzajú, korumpujú a dokážu to zabezpečiť. A práve tento organizovaný zločin úzko sleduje každú krajinu, kde prebieha nejaká zmena vlád, tak jak u nás, akým smerom sa to vyvíja. Nás sleduje aj Európska únia, fandí, aby ostala demokracia, právny štát. Ten organizovaný zločin skôr fandí, aby bolo to, čo tu vláda chce presadiť, čiže zrušenie špeciálnych útvarov bojujúcich s organizovanou kriminalitou, špeciálnych policajných zložiek, reštrukturalizácia, rušenie, vyhadzovanie, ničenie všetkého, čo by mohlo efektívne pôsobiť proti organizovanému zločinu. Napriek tomu ešte aj zavádzanie týchto v podstate koncentrácií legal... ktoré, koncentrácii moci v tom smere, že ktoré vydávajú tie povolenia a licencie na obchodovanie. Čiže stačí im mať pod kontrolou jedného a mám pokoj, nie dvoch, troch alebo štyroch, jak to bolo u nás. Ďakujem.
P. Hrušovský, predseda NR SR: (2003-11-05):
(Hlasovanie.) 114 prítomných, 36 za návrh, 69 proti, 6 sa zdržalo, 3 nehlasovali. Návrh sme neschválili. Pán poslanec.
Tomáš, Erik, poslanec NR SR (2018-06-12):
Vážená pani podpredsedníčka Národnej rady, áno, ekonomike sa darí. A práve preto v budúcom roku dávame na kompenzácie pre zdravotne ťažko postihnutých občanov 120 mil. eur, opakujem 120 mil. eur. Áno, pani podpredsedníčka, ekonomike sa darí, a preto sa opatrovateľský príspevok zvyšuje na 370 eur v prípade rodičov, ktorí sa starajú o nezaopatrené deti, na 470 eur. Už teraz je to úroveň čistej minimálnej mzdy v budúcom roku. Po tretie nechápem, o akej diskriminácii osobných asistentov hovoríte. Zvyšujeme hodinovú odmenu pre nich na 3,8 eura, čo je presne v súlade s ich požiadavkami, a keď si to dáte do kalkulačky ako ja, a určite dobre viete, že môžu maximálne robiť 10 hodín denne, ale robia 6 až 8 hodín denne, tak je to medzi 450 až 700 eur. No, pozrel som na vás, ako vzhliadate k svojim opozičným kolegyniam, aby vás podporili v tej vašej kritike za každú cenu, napriek tomu, že organizácie pochválili tento zákon, komisárka pre zdravotne postihnutých občanov, ale oni podporili tento zákon na sociálnom výbore na rozdiel od vás, pani Nicholsonová, lebo vy ste z toho výboru odišli. A na záver vám chcem povedať, že ak sa tu za každú cenu snažíte kritizovať aj tento dobrý zákon a pána ministra, že vy ste boli štátna tajomníčka na ministerstve práce a vaša strana mala ministra práce a vy ste pre zdravotne ťažko postihnutých ľudí neurobili vôbec nič.
P. Paška, predseda NR SR: (2009-12-01):
(Hlasovanie.) 138 prítomných, 100 za, 37 sa zdržalo, 1 nehlasoval. Schválili sme pridelenie do výborov a lehoty na prerokovanie. Pán poslanec Mikuš uvedie hlasovanie o návrhu uznesenia k návrhu na vyslovenie súhlasu s uzavretím Dodatku k Dohode o Medzinárodnom menovom fonde. Je to tlač 1264.
Kuffa, Štefan, poslanec NR SR (2023-06-15):
Žiaľ, potravinová sebestačnosť je na úrovni 36-37 % na Slovensku, čo je úplne totálna katastrofa, a my tuná vyhlasujeme ďalšie územia európskeho významu, zonáciu národných parkov, čo je úplne katastrofálne. Miro, ale táto vážená pani z ministerstva tuná ani nevie, že ľudia na Slovensku, viac než 50 % žijú na vidieku z lesa a z pôdy. My ešte sa rafinovaným spôsobom chystáme okradnúť o zbytky živobytia slovenského vidieku, a to rafinovaným spôsobom tak, že budeme ich okrádať o tieto majetky cez Európsku komisiu, aby už nemohli byť ministri a vláda pod priamou paľbou, tak takýto návrh zákona drzo tu príde predložiť ministerstvo životného prostredia. Predstaviteľka vlády, ktorá je odvolaná, pred niekoľkými hodinami bola odvolaná, a oni majú tú drzosť v skrátenom legislatívnom konaní, ako keby tu mimoriadne škody hrozili a nebezpečenstvo Slovenskej republike, v skrátenom legislatívnom konaní idú predkladať takéto pseudozákony. Keby tak boli predložili návrh zákona, kde, ale to by museli najprv vedieť na tom ministerstve životného prostredia, ale keď to nevedia, tak ja to pripomeniem, tuná my máme pandémiu, ložiská lykožrúta, tuná máme ohrozené smrečiny na Slovensku, vyzerá to tak, že vďaka ochranárom a tým ekoteroristickým prístupom my zničíme všetky smrečiny na Slovensku. Namiesto toho tuná budeme také pseudozákony predkladať. A územia európskeho významu na Slovensku máme, hej, ono to tak vyzerá, tak jak to bolo tuná v rámci tých rozpráv ako spomenuté, keď ideme vyhlasovať lokality, ako sú vleky, cesty alebo obce, intravilánu, kde územným plánom je plánovaná výstavba a zástavba, kde budú stáť domy, a to sú... (Prerušenie vystúpenia časomerom.)
I. Mikloš, podpredseda vlády a minister financií SR: (2004-12-10):
Novelou zákona sa zužuje pôsobnosť orgánov v oblasti cien za účelom zabezpečenia jednotnosti riešenia cenovej problematiky. Súčasťou novely je aj rozšírenie kompetencií ministerstva zdravotníctva v regulácii a kontrole cien v oblasti služieb a ďalšieho vzdelávania zdravotníckych pracovníkov. V čl. II sa navrhuje novela zákona o daňových poradcoch a Slovenskej komore daňových poradcov. V čl. III sa navrhovanou novelou zákona o ochrane hospodárskej súťaže v znení neskorších predpisov spresňuje doteraz platné ustanovenia o zneužití dominantného postavenia, podľa ktorého zneužitím dominantného postavenia podnikateľa je vynucovanie neprimeraných obchodných podmienok, čím sa rozumie aj vynucovanie neprimeraných cien. Toto je ustanovenie, ku ktorému nás viedol aj ten problém kontroly a zneužitia dominantného postavenia Slovnaftu. Takže je to v tejto novele už vymedzené explicitne, že Protimonopolný úrad má kontrolovať aj primeranosť cien v dôsledku možného zneužitia dominantného postavenia. Ďakujem za pozornosť.
Zmajkovičová, Renáta, podpredsedníčka NR SR (2012-05-10):
Pán poslanec Mihál.
Ďurica, Ondrej, poslanec NR SR (2020-10-13):
Ďakujem za slovo. Veľa tu bolo povedané v rámci reakcie na kolegu Mazureka. Mnohé mi zobralo už teda nie myšlienku, ale opakoval by som sa. Ja len chcem povedať, že my, samozrejme, si v strane plne uvedomujeme hodnotu zdravia a takisto máme svojich blízkych a všetky tie veci, ktoré tu boli pomenované, že máme rodičov, starých rodičov a tak ďalej. To je všetko pravda, my to vnímame, my si to plne uvedomujeme, ale na druhej strane si uvedomujeme aj taký ten sekundárny dopad a ten je veľmi, veľmi nebezpečný a to je tá ekonomická situácia. Navyše strata slobody ako takej, to je veľmi citlivá vec. A treba si pripomínať v takej tej pokore, že inak sa prežíva táto kríza s platom poslanca a inak sa táto kríza a všetky opatrenia a všetky následky a dopady prežívajú ľuďom, ktorí žijú naozaj na hranici chudoby a chodia do práce za pár sto eur. Na toto nezabúdajme a toto berme do úvahy, keď budeme vytvárať zákony a keď budeme nastavovať veci. Ďakujem za slovo.
Ledecký, Vladimír, poslanec NR SR (2021-10-20):
Vážený pán predseda, vážené pani poslankyne, vážení páni poslanci, v rozprave bol podaný jeden doplňujúci návrh. Spoločná správa neobsahuje žiadne pozmeňujúce návrhy.	Nakoľko bod dnes... nakoľko bol dnes v rozprave podaný doplňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Suja, Miroslav, poslanec NR SR (2022-06-24):
Ďakujem. Pán poslanec Benčík, vy ste to nehovoril o poľovníkoch, ale konkrétne mne a ja som vám vysvetlil, že od novembra minulého rok som bol raz, takže ste zavádzal ako vždy, ale tak u vás som si zvykni. A ten list ja nezneužívam, ja som to povedal na požiadanie rodiny, ktorá ma požiadala, aby som ho tu prečítal. To nie je zneužívanie. Zneužívanie je, keď vy nájdete nejaké informácie na internete, a potom to šplechnete niekde a udáte týmto spôsobom niekoho. To je zneužívanie a to je bezcharakterné ako vy celý. A teraz vy idete hovoriť, že ja som zodpovedný za, niečo čo niekto spáchal? Tak potom môžeme tak hovoriť, že Rusko je zodpovedný za všetkých tých, Ruskovi zamestnanci v Markíze sú zodpovední za všetko to, čo on konal. Kočnerovi zamestnanci za všetko to, čo konal. Každý vrah, čo je niekde odsúdený, tak všetci, kde, v tej firme, kde robil alebo mal majiteľov, tak sú zodpovední za to, čo... Toto neni trošku zvrátené? Však to je kolektívna vina. Vy ste ideálny fašista. Vy ste ideálny fašista, vy ste sa mohol kľudne prirovnať k Hitlerovi, mal by z vás radosť. Vy by ste nemal problém takýchto ľudí kľudne odsudzovať. Pán Benčík, vy idete na základe s... všetkých na základe jedného odsudzovať? Všetkých? Trošku by ste si mal vstúpiť do svedomia. Už vám to veľakrát vaši koaliční kolegovia vytkli, že na váš vek ste objavili tajov internetu. A teraz ho zneužívate a ničíte životy ľudí. No takže tak. Pani Kozelová, 14 rokov bojujem. Ja som tu predchádzajúce volebné obdobie nebol, 14 rokov bojujem za ochranu životného prostredia, 12 rokov zlato v Detve, kyanidová metóda, proti všetkým, každému, čo bol tu vtedy v politickom spektre, proti každému. Môžete si to pozrieť záznamy, spätne dohľadať. Nie opitý v niekde v Haliči na biliardovom stole, normálne v Detve, v teréne medzi ľuďmi14 rokov. Vy koľko, keď ste mňa kontaktovali? Ja 14. Tak skúste si niečo preveriť, skúste si niečo preveriť, že kto ako bojuje, ako sa ozýva za životné prostredie, a potom niekoho napádajte... (Prerušenie vystúpenia časomerom.)